ru mk ru ru hbs_cyr ru mk mk mk mk hbs_cyr hbs_cyr uk ru en ru ru mk ru mk os ru ru mk ru mk mk hbs_cyr ru mk hbs_cyr mk mk ru mk mk mk hbs_cyr mk mk ru ru ru mk hbs_cyr mk ru uk ru ru mk uk hbs_cyr ru ru mk mk hbs_cyr ru mk ru mk ru ru uk ru hbs_cyr ru hbs_cyr ru mk mk ru mk mk ru ru ru mk hbs_cyr mk mk hbs_cyr hbs_cyr mk uk hbs_cyr ru hbs_cyr ru mk mk ru mk mk en ru ru hbs_cyr ru ru hbs_cyr uk en ru mk mk ru mk ru mk os ru ru mk mk mk hbs_cyr ru mk hbs_cyr mk ru mk mk mk mk mk mk ru hbs_cyr ru mk hbs_cyr mk ru uk ru mk uk hbs_cyr ru mk mk hbs_cyr ru mk mk ru ru hbs_cyr mk ru mk ru mk mk ru mk mk hbs_cyr mk mk hbs_cyr hbs_cyr mk uk hbs_cyr mk hbs_cyr ru mk mk ru mk mk en ru mk hbs_cyr ru ru hbs_cyr uk uk mk mk uk mk mk ru uk mk ru ru ru hbs_cyr mk ru mk mk ru uk mk ru en en la mk uk mk mk mk mk mk mk mk mk mk mk mk mk mk mk mk mk mk mk en ru mk mk ru mk mk mk mk mk mk mk mk mk mk mk mk uk ru mk mk hbs_cyr it mk mk mk mk mk ru mk mk ru ru ru mk en uk hbs_cyr hbs_cyr ru hbs_cyr ru ru mk fr os fr ru fr ru mk mk fr hbs_cyr fr ru fr mk fr hbs_cyr fr mk mk mk fr mk fr mk fr mk fr ru hbs_cyr ru hbs_cyr fr mk fr ru fr uk uk fr hbs_cyr fr ru fr mk fr uk fr uk fr hbs_cyr fr hbs_cyr mk ru uk ru ru ru mk
Лидија Петрушевска, регионален оперативен менаџер на обложувалниците Sport Life: Успешна жена во „машки спорт“
„Sport Life“ е рангирана меѓу најголемите 100 компании во земјава, воедно е домашна компанија со 20 годишна традиција на пазарот на игри на среќа, која брои над 900 вработени. Една од нив е и Лидија Петрушевска, мајка на три прекрасни деца, која живее и работи во Куманово, и е на позицијата регионален раководител во рамките на оперативниот сектор на компанијата. Вели дека ја сака својата работа поради нејзината динамичност, контактите со луѓето, но и поради поддршката на компанијата, која и дава сигурност и можност да го развива своето знаење преку стипендирањето на нејзините студии.
Вие сте регионален менаџер на Sport Life обложувалници и тоа за најголемиот регион кој ги опфаќа: Куманово, Велес, Крива Паланка и дел од Скопје. Што значи тоа во пракса, како се справувате со сите обврски?
Во спортските обложувалници Sport Life почнав да работам во 2011 година во Куманово, а од минатата година сум назначена за регионален раководител, со што станав одговорна за непречено функционирање на 27 обложувалници во 4 реона, кои бројат 68 оператори и 4 сениор оператори. Дел од нив се во Куманово, а другите во Скопје и во останатите градови од североисточниот регион на земјава.
Ова претставуваше нов момент за мене, нов предизвик и секако мотивација повеќе. И еве како тоа функционира – пред сè неопходна е директна, јасна и конкретна комуникација со вработените и другите сектори во компанијата. Координирање, поставување рокови коишто мора да се испочитуваат, анализирање на проблемите и нивно решавање, внимавање на деталите, носење на добро промислени одлуки и сл. Секој ден е различен и динамичен, како поради големиот број на клиенти со различни барања и потреби, така и поради грижата за вработените.
Покрај планирањето на активностите на дневно, неделно и месечно ниво, грижата за вработените и евиденцијата на работните процеси, во мојот домен е и решавањето на проблемите кои се јавуваат во текот на работењето, а тие се најчесто од човечки карактер, дали со клиентите или вработените. Им пристапувам прво со разговор и анализирање на проблемот, наоѓаме заедничко решение за истиот, а во зависност од тежината на проблемот следи и дисциплинска мерка, која што најмалку ја практикувам.
За време на пандемијата на Ковид – 19 бевме целосно затворени 2 месеци, но немавме ниту еден одјавен вработен и платата ни беше редовно исплаќана, што беше една позитива во тој период.
Работата си ја сакам и ме исполнува поради секојдневната динамика и комуникација со луѓето. За сето време ја имам и поддршката од компанијата, преку континуиран процес на обуки и едукација за стекнување на нови вештини, неопходни за работа и секако за мој личен развој.
Дали фактот што сте жена менаџер во „машки спорт“ сметате дека е предност или маана?
Напротив, никогаш не сум го сметала тоа како предност или маана, бидејќи во светот на обложувалниците, како претежно машки свет, започнав како оператор и постепено напредував, така и ја стекнував довербата кај колегите. Станав сениор оператор левел 3 за една година, по 5 години станав сениор оператор левел 1 и сега сум регионален раководител. Имаме добра работна атмосфера и односот со колегите е коректен, тие ја имаат мојата поддршка, поттик за работа и мојот однос е подеднаков за сите вработени.
Спортот е дел од мојот живот, не само преку работата, кога секојдневно ги следиме натпреварите од разни спортови, но и приватно. Мојата омилена екипа е Рома од италијанската фудбалска серија А. Навивач сум и на ракометните турнири на ниво на државата и на тениските турнири.
Не изостануваат ниту заедничките дружби со колегите, честопати организираме и промоции со награди и забавен карактер во локалните кафулиња. Добрата атмосфера, спортот, дружбата, сè дел од нашиот живот и работа и се трудиме истото да им го пренесеме и пружиме и на нашите клиенти.
Што Ве преокупира во моментов најмногу?
Покрај обврските со работата и семејството, моментално сум на студии на Бизнис менаџмент и тоа со помош на стипендија од Sport Life. Како што напредував во работењето, така компанијата вложуваше во мене и во мојот развој. На почеток, уште при самото вработување бев пратена во Скопје на обука од месец дена, и увидов дека се работи за сериозна организација која ги цени своите вработени и вложува во нив. Секако потребна е и желба и амбиција на вработените за успех. Тука можам да наведам дека не сум единствена, голем дел од менаџерите денес во Sport Life се практично израснати во компанијата, паралелно учејќи и напредувајќи во работата. Скоро 90% од нив добиле стипендии за додипломски или постдипломски студии.
Момент или ситуација во текот на Вашата работа вредна за паметење?
Значаен момент кој ќе ми остане во трајно и пријатно сеќавање е моментот кога ја добив наградата за најдобар оператор на годината за северо-источен регион во 2013 година. Од самиот чин на прогласувањето кој беше во салата на х. Александар Палас во Скопје, до фактот дека беше дојдена во момент кога бев бремена, и претставуваше изненадување за мене, ќе ми остане во сеќавање како навистина прекрасен момент и прво големо признание за мојата работа, кое се базираше на повеќе параметри како на ефикасноста, на ангажираноста, редовноста, колегијалноста и одличната услуга кон клиентите. Понатаму следуваа и други награди. Воедно сите заеднички настани и прослави како и тим-билдинг пикникот исто така се значајни и убави настани за мене.
Кои се очекувањата и идните планови во работењето?
Моите планови се во насока на тоа да продолжам со усовршувањето и развојот на работата која ја обавувам, да го задржиме приматот во индустријата како водечка компанија и да овозможиме заедно со тимска работа, услови за што повеќе задоволни клиенти и вработени.
Интервју со Томо Рицов: „После 15 години најважно е сите кои сакаат, да стигнат до Ровињ, а ние ќе се погрижиме за останатото“
Светски познатиот пијанист Дејан Илијиќ и стипендист на Беркли настапува на фестивалот „Крај Вардарот Џез“
Интервју со организаторите на Weekend Media Festival: „Викенд е најважниот регионален настан во секоја индустрија“
Точка интервју со Томас Естрани: Првата продавница на H&M во Скопје ќе понуди „избор на мода што инспирира и неспоредлива вредност за вложените пари“
Точка интервју со Нина Неданоска од Шпаркасе Банка: „Штедењето за иднината е еден од клучните аспекти на финансиското здравје“
„Иако живеам во Лондон, дотука можам да почувствувам колку се горди моите блиски“: Точка интервју со една од дизајнерките на Златен Даб Limited Edition лименките
Наташа од Скопје за животот во Јужна Кореја и бракот со Кореец: „Храната која е поразлична од корејската не му претставува проблем, а засега многу му се допаѓа бурек со месо“
Интервју со организаторите на Weekend Media Festival: „Викенд е најважниот регионален настан во секоја индустрија“
Интервју со Томо Рицов: „После 15 години најважно е сите кои сакаат, да стигнат до Ровињ, а ние ќе се погрижиме за останатото“
Светски познатиот пијанист Дејан Илијиќ и стипендист на Беркли настапува на фестивалот „Крај Вардарот Џез“
Веб видео платформа со интересни видеа од различни теми
Метар2 - Огласник за недвижности. Огласете ја вашата недвижност БЕСПЛАТНО!
Дизајн. Удобност. Квалитет. Најдоброто во Македонија
Copyright © Точка Медиа 2005-2022